
ΔΕΛΤΙΟ ΤΥΠΟΥ

Για πρώτη φορά ενιαίο εθνικό περίπτερο στο ENLIT Europe 2026

Αθήνα, 6 Νοεμβρίου 2026 | Για πρώτη φορά,  έξι ελληνικοί Φορείς συμμετέχουν με ένα ενιαίο εθνικό περίπτερο στην Έκθεση ENLIT Europe 2026,  μία από τις μεγαλύτερες ευρωπαϊκές εκθέσεις ενέργειας, που θα πραγματοποιηθεί στη Βιέννη από τις 10 έως τις 12 Νοεμβρίου 2026. 
Το συντονισμό του Ελληνικού Περιπτέρου έχει η Enterprise Greece  και σε αυτό συμμετέχουν η Ρυθμιστική Αρχή Αποβλήτων, Ενέργειας και Υδάτων (ΡΑΑΕΥ-RAAEY), ο Ανεξάρτητος Διαχειριστής Μεταφοράς Ηλεκτρικής Ενέργειας (ΑΔΜΗΕ-IPTO), ο Διαχειριστής του Ελληνικού Δικτύου Διανομής Ηλεκτρικής Ενέργειας (ΔΕΔΔΗΕ-HEDNO), η Ελληνική Διαχειριστική Εταιρεία Υδρογονανθράκων και Ενεργειακών Πόρων (ΕΔΕΥΕΠ-HEREMA), το έργο ηλεκτρικής διασύνδεσης GREGY και η Enterprise Greece. Μέσα από την κοινή αυτή εθνική προσπάθεια, η Ελλάδα παρουσιάζει τις εξελίξεις στον εκσυγχρονισμό των ηλεκτρικών δικτύων, τις διεθνείς ενεργειακές διασυνδέσεις και την ανάπτυξη της υπεράκτιας αιολικής ενέργειας, αναδεικνύοντας συγκεκριμένα πεδία για νέες επενδύσεις και συνεργασίες με ευρωπαϊκούς και διεθνείς εταίρους.
Με κεντρικό μήνυμα «Ελλάδα – Ένας αξιόπιστος ευρωπαϊκός ενεργειακός κόμβος», η ελληνική παρουσία αναδεικνύει τη διαρκή ενίσχυση του ρόλου της χώρας μας στο ευρωπαϊκό ενεργειακό περιβάλλον, με έμφαση στον εκσυγχρονισμό των υποδομών ενέργειας, στις διεθνείς ηλεκτρικές διασυνδέσεις, στην ανάπτυξη των ανανεώσιμων πηγών ενέργειας, στην ολοκλήρωση των ενεργειακών αγορών και στην προσέλκυση επενδύσεων.
Κατά τη διάρκεια της Έκθεσης, το Ελληνικό Περίπτερο διοργανώνει τρεις θεματικές εκδηλώσεις στο επίσημο πρόγραμμα της διοργάνωσης οι οποίες εστιάζουν στον εκσυγχρονισμό των ηλεκτρικών δικτύων, στις διεθνείς διασυνδέσεις και στις προοπτικές ανάπτυξης των υπεράκτιων αιολικών στην Ελλάδα.
Συγκεκριμένα:
· Τρίτη 10 Νοεμβρίου 2026 
15:00-16:00, Stage 1 – EU Project Zone
Θέμα: Καινοτομία σε κλίμακα: Το δίκτυο διανομής του μέλλοντος
Συμμετέχων Οργανισμός: ΔΕΔΔΗΕ

· Τετάρτη 11 Νοεμβρίου 2026 
10:00-11:00, Stage 1 – EU Project Zone
Θέμα: Διεθνείς διασυνδέσεις ηλεκτρικής ενέργειας: Τροφοδοτώντας το ενεργειακό μέλλον της Ευρώπης
Συμμετέχοντες Οργανισμοί: GREGY, ΑΔΜΗΕ, ΡΑΑΕΥ, Enterprise Greece

Ειδική παρουσίαση ΑΔΜΗΕ: Διασύνδεση Κρήτης-Αττικής HVDC VSC: Ένα πρωτοποριακό έργο-ορόσημο και η επιτυχής πρώτη χρονιά λειτουργίας του

11:00-12:00, Stage 1 – EU Project Zone
Θέμα: Υπεράκτια αιολική ενέργεια στην Ελλάδα: Προοπτικές για το ενεργειακό σύστημα, τις υποδομές και τη βιομηχανία
Συμμετέχοντες Οργανισμοί: ΕΔΕΥΕΠ, ΑΔΜΗΕ, Enterprise Greece

Επισυνάπτεται το αναλυτικό Πρόγραμμα.

Enterprise Greece
Η Εταιρεία Enterprise Greece (Ελληνική Εταιρεία Επενδύσεων και Εξωτερικού Εμπορίου Α.Ε.) είναι ο αρμόδιος εθνικός φορέας, υπό την εποπτεία του Υπουργείου Εξωτερικών, για την προσέλκυση επενδύσεων στην Ελλάδα και την προώθηση των εξαγωγών, με στόχο να προβάλλει τη χώρα ως ελκυστικό επενδυτικό προορισμό και να προωθεί τα ανταγωνιστικά εξαγωγικά προϊόντα και υπηρεσίες της Ελλάδας.

Περισσότερες Πληροφορίες για συντάκτες: ENTERPRISEGREECE | Γραφείο Τύπου– 210 3355705, Χρήστος Ρουμελιώτης  c.roumeliotis@eg.gov.gr

